[{"text_idx": "#000001", "text": "La natura nag\u0302ejo estas c\u0302e la supro de la tereno \u2013 sufic\u0302e for de la ludejo, ke ne ekzistas dang\u0302ero por etuloj. Akompanu viajn gefilojn kaj g\u0302uu ludi en la akvo kun ili. Sur la bordo videblas ranoj, libeloj kaj aliaj bestetoj."}, {"text_idx": "#000002", "text": "Antau\u0306 la nag\u0302ejo, existis c\u0302i tie monteto, poste granita s\u0302tonminejo. La fonto fluis malsupren de unu el la s\u0302tonmuroj, g\u0302is kiam g\u0302i ig\u0302is viktimo de la s\u0302tonminejoo. La fonto dau\u0306re fluas, sed nun subtera, tial ke vi ne vidos g\u0302in. La akvonivelo de la nag\u0302ejo dependas de sezono kaj de pluvoj, kutime 5-6 metrojn \u2013 vidu la helan markon sur la dekstra muro, la la ban-s\u0302tupetaro estas kelkfoje tute sub la akvonivelo."}, {"text_idx": "#000003", "text": "Somere la akvo varmig\u0302as g\u0302is 22\u00b0 au\u0306 ec\u0302 24\u00b0. Vintre vi estu pli bone amatoro de tumo por eniri la akvon, kvankam nur malofte g\u0302i atingas la frostopunkton. La folioj falantaj de la arboj sekvas la movon de la vento, kiu portas ilin de unu flanko al la alia. Fis\u0302oj, ranoj, salamandroj, libeloj, ... s\u0302ategas c\u0302i tiun biotopon. Kun iom da bons\u0302anco vi eble vidos alcionon, ardeon au\u0306 verdkolumajn anasojn."}, {"text_idx": "#000004", "text": "Ekde 1997 naturo reprenas siajn rajtojn kaj arboj kreskas denove c\u0302irkau\u0306 la akvo, ec\u0302 sur la vertikala muroj. Post provo pri arbotondado c\u0302irkau\u0306e en 2014, ni konstatis, ke ne eblas interveni sur la rekresko de la vegetaj\u0302aro. Nun ni regule kaptas c\u0302ion, kio flosas sur la akvosurfaco, sed tio estas konstanta afero, kaj kelkfoje ni malfacile tenas la pas\u0302on..."}, {"text_idx": "#000005", "text": "Sekvu la flugofis\u0302ojn por trovi la nag\u0302ejon, profitu la lokon por aperitivo au\u0306 pikniko, observu ranojn kaj c\u0302ion, kio movig\u0302as sur au\u0306 sub la akvo. La senakva necesejo funkcias la tutan jaron."}]